《行田间见新秧作》
宋代·林希逸

新秧成段见连连，风弄轻柔雨后鲜。细出水如青缕线，平铺田似绿毛毡。

国贫民困忧无日，身远心存冀有年。试问维鱼谁入梦，牧童三五涧头眠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。